lflage/wiki-talks huggingface dataset:
Keskustelu mallineesta:Kuuntele

message: Miksihän tähän on laitettu noin paljon tyhjää tekstin ympärille ja fontti noin pienellä.. (kuvaus) Onko joskus ollut jotain ongelmaa päällekkäisyyksissä vai onko tuo jostain hatusta heitetty arvo? Tekisi mieli karsia tarpeetonta tyhjää ja kasvattaa tekstin kokoa. Ipr1 (keskustelu) 4. heinäkuuta 2022 kello 05.57 (EEST)
Mobiilisovelluksessa aikajana ei pysy laatikon sisällä.. Joko pidettävä leveämpää laatikkoa tai etsittävä ratkaisua aikajanan sovittamiseen siihen. Ipr1 (keskustelu) 7. heinäkuuta 2022 kello 09.10 (EEST)
thread_title:  Tyyliseikkoja 

message: Tätä on vielä käytössä hiekkalaatikoissa käyttäjien sivuilla joten en ole muuttanut ohjaamaan nykyiseen.  korvaa tämän sekä kolme muuta mallinetta ja tukee helpommassa(?) muodossa peräkkäisiä ääninäytteitä (useampia tiedostoja). Jos käyttäjien sivuilla olevat (hylätyt) touhut voi päivittää tämän voisi muuttaa ohjaukseksi. Ipr1 (keskustelu) 27. heinäkuuta 2022 kello 21.14 (EEST)
thread_title:  Vanhat viittaukset
Keskustelu mallineesta:Oopperalevytys

message: Tämän voisi korvata käyttämällä laajemmin käytettyjä mallineita  tai , jotka soveltuvat eri lajityypeille. Ipr1 (keskustelu) 4. heinäkuuta 2022 kello 06.35 (EEST)
thread_title:  Tuplamalline
Keskustelu Wikipediasta:Viikon kilpailu/Viikon kilpailu 2022-28

message: Laitetaas tänne, jos joku vaikka huomaisi. Eli tynkä-kilpailussa virinneen keskustelun jatkot menossa . Keskustelussa siis mallineiden poisto ilman muita muutoksia ja siitä saatavat pisteet. Liittyy myös lähteistys-kilpailuun, joten kannattaa käydä ottamassa osaa.--Veli Himmeä (keskustelu) 4. heinäkuuta 2022 kello 11.29 (EEST)
replies: text: Lähteistys-viikkokisailussa keskustetu esimerkiksi lähteiden lisäileminen ilman yhtään viitettä on tapetilla. Esimerkiksi omasta mielestäni "lähteistä", joihin ei viitata, ei tulisi saada lainkaan pisteitä. Lähdeluettelon nimikkeet ilman yhtään viitettä tulisi poistaa laskennasta! Ne kun eivät tuo lähdeviitteillä haettua tarkistettavuutta, joka on wikipedian kantavuuksia. Valelähteistys luo myös väärää kuvaa siitä, että sisältö jotenkin pohautuisi sittemmin lisättyisiin viitteettömiin "lähteisiin".--Paju (keskustelu) 6. heinäkuuta 2022 kello 21.41 (EEST)
replies: text: :Havaitsin, ettei mallineen :Malline:Parempi lähde poistoa ole huomiotu pisteytystaulukossa. Uuden lähteen etsiminen, koko artikkeli läpikäynti uuden lähteen kanssa ja korvaamalla tällä menettelyllä heikkotasoinen toistuvasti käytetty lähde... Tämä on työläämpi lähteistysmuutos kuin pelkkä 404:n päivitys. Esimerkkinä vaikka Ksenonmyrkytys-artikkelista poistettu Tarvitaan parempi lähde.--Paju (keskustelu) 15. heinäkuuta 2022 kello 03.48 (EEST)
replies: text: ::Totta. Nyt pitäisi oleman sekin, päivittynee tuolta osin seuraavassa botin ajossa.--Veli Himmeä (keskustelu) 15. heinäkuuta 2022 kello 08.45 (EEST)
thread_title:  Mahdolliset muutokset pisteytykseen
Keskustelu:Kosmopolis (lehti)

message: Minulla on Wikipedian muokkaamisesta vuosikausien tauko joten pahoittelen jos tässä on muotovirheitä.
Myrkky100 (keskustelu) 4. heinäkuuta 2022 kello 12.25 (EEST)
thread_title:  (Artikkelin luominen)
Keskustelu:Kiinteistökuningatar Kaisa

message: Tämä artikkeli on yhä kummallisempi sekasikiö, vuosikymmenen takaisen tv-sarjan mukaan nimetty, tähän päivään asti ulottuva selostus erään huikentelevaisen yrittäjän myöhemmistä vaiheista. Johtunee siitä, että henkilö on joskus todettu epämerkittäväksi. Voiko henkilöartikkelin aloittaa uudestaan ohjaussivun pohjalle ja siirtää siihen valtaosan tästä tekstistä, vai onko Liski tuomittu ikuisesti epämerkittäväksi, ainakaan poistoäänestystä en yhtäkkiä löydä? Henkilöä on käsitelty lievästi sanoen huomattavan laajasti viihdelehdistössä. Kotivalo (keskustelu) 6. heinäkuuta 2022 kello 20.49 (EEST) EDIT: Ilmaisua neutraloitu. Kotivalo (keskustelu) 7. heinäkuuta 2022 kello 07.52 (EEST)
replies: text: Kannatan Kaisalle omaa artikkelia. Tämä artikkeli on tv-ohjelmasta ja on erikoista, että tähän on kuitenkin listattu Liskin, ohjelmaan liittymättömistä, vaiheista ohjelman jälkeen. --Turska (keskustelu) 7. heinäkuuta 2022 kello 00.29 (EEST)
replies: text: :Siirsin valtaosan tekstistä artikkeliksi Kaisa Liski. Kotivalo (keskustelu) 15. heinäkuuta 2022 kello 12.55 (EEST)
thread_title:  Henkilöartikkeli vai televisiosarja-artikkeli?
Keskustelu:Pohjantähden alla

message: Ehdotan , mielestäni sisältää perusasiat. --Kärrmes (keskustelu) 7. heinäkuuta 2022 kello 15.40 (EEST)
replies: text: Sisältää. Kannatan. --PtG (keskustelu) 8. heinäkuuta 2022 kello 21.53 (EEST)

text: Kannatan, arkistoin keskustelun ja merkitsen artikkelin lupaavaksi. – Sullay (Keskustelkaamme siitä) 24. heinäkuuta 2022 kello 23.29 (EEST)
thread_title:  Laatuarviointi
Keskustelu:Sitš

message: Sitšejä on ilmeisesti ollut Ukrainan historiassa useita, ja ne pitäisi jotenkin erottaa toisistaan. Englanniksi niistä joistakin käytetään nimeä Sitš Riflemen. Merkitystä avataan tässä: :en:Sich ja luettelo on esimerkiksi tässä. --Abc10 (keskustelu) 7. heinäkuuta 2022 kello 22.27 (EEST)
thread_title:  Sitš
Keskustelu:Espressokeitin

message: Kyseenalaistaisin tämän espressokahvin valmistamiseksi käytetyn laitteen artikkelinimen. Mielestäni se on harhaanjohtava. Espressokone ei keitä kahvia! Sen sijaan laitteessa suurella paineella kuumaa, alle kiehumalämpöistä, runsaan 90 °C:n vettä puristetaan pienehkön espressokahvikerroksen läpi (per artikkelin 1. viite ). (Höyrynmuodostuksessa toki voidaan laitteessa vettä keittää...) Tästä syystä ehdottaisin artikkelin uudelleennimeämistä espressokoneeksi. Tämä on ainakin itselleni myös tutumpi laitteen suomenkielinen nimi. Näin lyhyesti perustellen. --Paju (keskustelu) 8. heinäkuuta 2022 kello 01.46 (EEST)
replies: text: Myönnän, etten ole tuota vempainta keittiööni mahduttanut. (Tumma kahvi ei yleensä ole suosikkikahviani; lisäksi tummaksi paahdetussa kahvissa kuten espressossa on ainakin periaatteessa enemmän karsinogeeniä nimeltä akryyliamidi kuin vaaleammassa paahdossa.) --Paju (keskustelu) 8. heinäkuuta 2022 kello 01.46 (EEST)
replies: text: : Lähde? Tummassa kahvissa on kuitenkin ilmeisesti vähemmän akryyliamidia kuin vaaleassa kahvissa, . --PtG (keskustelu) 8. heinäkuuta 2022 kello 08.09 (EEST)
replies: text: :: Kiitos linkistä. Olin törmännyt vanhempiin Eviran yms yli 10 v vanhoihin julkaisuihin, jotka eivät tarkastelleet kahvia Ylenkin uutisessa mainitun WHO:n syöpäporukoiden katsauksen/metatutkimuksen tapaan vaan yleisesti luennehtien. --Paju (keskustelu) 8. heinäkuuta 2022 kello 13.48 (EEST)

text: Pitäisin tämän kuitenkin espressokeittimenä. Jokakodin keittiön kahvinkeitinkään ei keitä kahvia, ei edes vettä. Entissuomessa kone oli laite, jossa on liikkuvia osia, mutta esimerkiksi hakukoneessa liikkuu lähinnä tieto. Tummaa kahvia on sanottu vähemmän haitalliseksi kuin vaaleaa, sillä "tumma paahto on hellempää vatsalle", sanoo lähde. Välillä juon oikein tummaa, jota ostan mitenkään mainostamatta ohi ajaessa Lohjanharjuntien Cafetoriasta tai niiden kahvilasta (aikoinaan Café de Colombia) entistä Tyttönorssia vastapäätä :) --Abc10 (keskustelu) 8. heinäkuuta 2022 kello 08.49 (EEST)

text: Kielitoimiston sanakirjakin näyttäisi käyttävän espressokeitintä, joten eiköhän nimi ole täysin hyvä. --PtG (keskustelu) 8. heinäkuuta 2022 kello 08.52 (EEST)

text: OK, mennään tällä. Väsyneenä ei ajatus ole kirkas. --Paju (keskustelu) 8. heinäkuuta 2022 kello 13.42 (EEST)
thread_title: Artikkelin nimi
Keskustelu:Grafiikkaliukuhihna

message: Mainitaan tässä että toteutuksesta riippuen vaiheissa on eroja ja se ei ole "kiveen hakattu" yksittäinen malli. Eri tarkoituksiin ja eri aikoina tehdyt toteutukset poikkeavat melko lailla. Ipr1 (keskustelu) 8. heinäkuuta 2022 kello 11.07 (EEST)
thread_title:  Toteutuskohtaiset erot
Keskustelu:Fisherman’s Blues

message: Muusikoiden luettelo pitäisi järkeistää, ei tarvetta kertoa kahteen kertaan samoja koko listana ja eriteltynä kappaleisiin. Ipr1 (keskustelu) 9. heinäkuuta 2022 kello 06.46 (EEST)
thread_title:  Muusikkoluettelo
Keskustelu mallineesta:Arkeologinen kohde

message: Tästä ohjeesta puuttuu  |coord_display = (esim. inline,title), joka kyllä toimii, kun sen lisää artikkelin laatikkoon. --Abc10 (keskustelu) 9. heinäkuuta 2022 kello 17.01 (EEST)
thread_title:    |coord_display =
Keskustelu Wikipediasta:RefHelper

message: Erinomainen lähdetyökalu jota ainakin minä olen käyttänyt pitkään aktiivisesti, mutta tämä on ollut jo melkein vuodenpäivät rikki.  taitaa olla ainoa joka tämän osaisi korjata, vieläkö on jossain vaiheessa innostusta fiksailla tätä toimintakelpoiseksi? Jos tätä ei aiota enää koskaan päivittää, niin voisin päivitellä ohjesivun vastaamaan nykyistä todellisuutta.--Henswick (keskustelu) 10. heinäkuuta 2022 kello 13.24 (EEST)
thread_title:  Rikki
Keskustelu:Maajoukkue

message: Artikkelissa oli aluksi Käyttäjä:Qwerty12302:n lisäämä "hauki on kala" malline. Pian sen jälkeen siihen vaihdettiin kummemmin perustelematta toisen käyttäjän toimesta tilalle "pikapoisto". Olen nyt palauttanut artikkelin "hauki on kalaksi" eli poistettavaksi vuorokauden sisällä, koska artikkelin aloittanut käyttäjä Käyttäjä:Ontius7 on ilmaissut omalla keskustelusivullaan halunsa kehittää artikkelia paremmaksi ja lähteistää sen. Annettakoon vuorokausi aikaa. Onsku9 (keskustelu) 10. heinäkuuta 2022 kello 15.56 (EEST)
replies: text: Lähteistys ei vaikuttanutkaan olevan vielä aivan selvää artikkelin aloittajalle. Opastettu keskustelusivulla, katsotaan onnistuisiko uudella yrittämällä.Onsku9 (keskustelu) 10. heinäkuuta 2022 kello 16.05 (EEST)
thread_title:  /* Artikkelin poistostatus */ uusi osio 

message: Tämä mielestäni on sanan varsinaisempi merkitys ja tulisi olla täsmenteettömällä nimellä ja hip hop -yhtyeen nimeen täsmenne.--MAQuire (keskustelu) 10. heinäkuuta 2022 kello 18.47 (EEST)
thread_title:  Täsmenne pois?
Keskustelu:Luettelo Vårdön julkisista taideteoksista ja muistomerkeistä

message: Pöytäkirja luvasta muistolaatalle (hakusana "Minnesplakett" ja "Skärgårdens frikår"): . Lupa muistolaatalle päätettiin myöntää läheiselle levähdyspaikalle.  Ei näy google street view'ssa, kun kuva siellä on vuodelta 2009 ja lupa annettiin 2020. --Urjanhai (keskustelu) 10. heinäkuuta 2022 kello 22.06 (EEST) EDIT: Uutinen samasta: . --Urjanhai (keskustelu) 26. heinäkuuta 2022 kello 22.16 (EEST)
replies: text: Kutsu muistolaatan vihkimistilaisuuteen Vårdön sillan levähdyspaikalle 2020: . --Urjanhai (keskustelu) 11. heinäkuuta 2022 kello 12.58 (EEST)

text: Levähdyspaikka Vårdön sillan luona näkyy kuitenkin google mapsin satelliittikuvassa. Se on Vårdön sillan Vårdön puoleissa päässä Gersholmin saarella nykyisen tielinjan eteläpuolella. Karttapaikan tämänhetkkisessä kartassa näkyy uusi tielinja mutta ei vielä levähdyspaikkaa, joka näkyy jo google mapsin uudessa satelliittikuvassa. Karttapaikan ilmakuvassa näkyy vielä vanha silta ja tielinja ja uusi silta rakenteilla ja google street viewssa vanha silta ja tielinja ennen uude4n sillan ja tielinjan rakentamisen aloitusta.--Urjanhai (keskustelu) 14. heinäkuuta 2022 kello 11.54 (EEST)
thread_title: Lisättävää?
Keskustelu:Ilpo Hakala

message: Ilpo oli myös hyvä urheilussa. Jääkiekko teini-ikäisenä Porissa. PPT.Lentopallo varsinkin myöhemmin.Jo aiemmin kirkkolaulu kirkkokourossa.

message: Pelasi jääkiekkoa junnuna PPT. Lentopallo intohimona myös myöhemmin. Oli kiinnostunut myös muiden tekemisistä. 109.240.167.52 11. heinäkuuta 2022 kello 01.49 (EEST)
thread_title:  Ile oli muutakin
Keskustelu:Turpasmökki

message: Muistelisin hämärästi, että turverakentamisen perinnettä on myös ainakin Islannissa. Islantihan on nykyään täysin puuton, vaikka jotain (ehkä tunturikoivikon tapaista, en nyt muista enää tarkasti) metsää siellä olikin ennen saaren asuttamista. Brittein saarista ym. en tiedä, kun sielläkin on peittosoita ja nummia. Laajempi aihepiiri kai olisi turverakentaminen, kun savirakentaminen jo onkin.
Toinen tuolle rinnakkainen ilmiö taas on Suomesta. Eli puusta rakennetuissakakin taloissa on ilmeisesti käytetty juuri tuollaisia turppaita (vaikkei niistä ehkä ole käytetyy joka paikaassa tuota sanaa) vintillä lämpöeristeenä. Voisin kuvitella että syynä on ollut esim. sahanpurun tai kutterilastun huono saatavuus, jos niitä ei ole mistään läheltä ollut saatavilla. Olen tuollaisesta materiaalista tehtyjä kattoeristyksiä nähnytkin ja suojaimet päässä ollut lapioimassa niitä pois jossain remontissa.--Urjanhai (keskustelu) 11. heinäkuuta 2022 kello 20.27 (EEST)
replies: text: Turppaita voi hyvinkin olla käytetty eristeenä ullakoilla. Pohj-Pohjanmaalta en kyllä ole tällaista kuullut. En myöskään turppaista vesikatoilla. Vesikatolla turve (tai turppaat) vaatisi varsin jykevät alusrakenteet, mikä taas ei sovellu turpasmökkien rakennustekniikkaan. Riisipuuro (keskustelu) 1. syyskuuta 2023 kello 11.37 (EEST)
replies: text: :Käytöstä vesikatoissa en myöskään ole Suomessa kuullut, paitsi ehkä betonisissa peru8nakellareissa nykyaikana. Suomessahan on vanhastaan ollut käytössä mqalkakatto, jossa varsinainen kate on ollut tuohi.--Urjanhai (keskustelu) 2. syyskuuta 2023 kello 00.26 (EEST)
thread_title: Rinnakkaisia ilmiöitä
Keskustelu:Vpered

message: Lehti on siis emigranteille suunnattu ukrainankielinen lehti, enkä heti keksi miten sen luokittelisin, niin olkoon toistaiseksi luokassas Ukrainalaiset aikakauslehdet. Voisi tietysti tehdä luokan Emigranttilehdet. En.wikipediasta ei löytynyt luokitukselle esimerkkiä. --Abc10 (keskustelu) 12. heinäkuuta 2022 kello 11.01 (EEST)
thread_title:  Luokka?
Keskustelu:Heikki Slåen

message: Ohjaajanura vaatimaton, muutama musiikkivideo, samoin näyttelijänura, lähinnä avustaja. Mielestäni ei vielä Wikipediaan riittävän merkittävä. --Finnåx (keskustelu) 12. heinäkuuta 2022 kello 17.48 (EEST)
replies: text: Musiikkivideoista Pohjois-Karjala on saanut laajempaa huomiota, mainintoja mm. HS, IS, IL. Videon myötä Slåen oli myös 2020 Ylen Linnan juhlien etkolähetyksessä haastattelussa . Pelkästään YouTubessa Slåenin ohjaamat UMK-musiikkivideot (14 kpl) ovat keränneet yli 16 miljoonaa näyttökertaa. Mielestäni saaneet melko suurta huomiota nekin siis. Siitä olen samaa mieltä, että näyttelijänura on pääosin vaatimaton, mutta sielläkin on meriittinä kahden tuotantokauden mittainen keskeinen rooli Rantabaarissa.--Turska (keskustelu) 12. heinäkuuta 2022 kello 19.39 (EEST)

text: Eikös joskus aiemmin ole todettu että Salkkarinäyttelijät ovat merkittäviä. Ja tämä on sen lisäksi tehnyt muutakin. Pitäisi riittää, vaikka on mulle ihan uppo-outo nimi. Korkki74 (keskustelu) 13. heinäkuuta 2022 kello 11.00 (EEST)
thread_title:  Merkittävyyskeskustelu
Keskustelu:Punahilkka

message: Ehdotan lupaavaksi. Kirjoitin tämän yhden kirjalähteen pohjalta. Lyhyehkö, mutta ovatko perusasiat kasassa? Meillä ei ilmeisesti ole vielä yhtään lupaavaa satuartikkelia, ainakaan lupaavien kirjallisuusteosten nimien perusteella en sellaista pikaisesti silmäilemällä löytänyt. Tästä voisi saada lupaavien satuartikkelien mallin. --Savir (keskustelu) 13. heinäkuuta 2022 kello 12.05 (EEST)
replies: text: En osaa ihan varmasti sanoa. Tämä on varsin suppea, mutta en tiedä, tarvitaanko sitten muuta perustietoihin. Toisaalta aika paljon varioitu satu tämäkin on, eikä niistä muista versioista ole kuin sivuhuomio. Vähän jäi mietityttään se, että voiko sitä taiwanilaista versiota kutsua Punahilkaksi. --PtG (keskustelu) 19. heinäkuuta 2022 kello 17.32 (EEST)
replies: text: :Vaihdoin sen taiwanilaisen hahmon nimeksi nyt pelkän tytön. Savir (keskustelu) 19. heinäkuuta 2022 kello 19.00 (EEST)

text: Kyllä minusta on lupaava. Toki laajennus on aina suotavaa. Iivarius (keskustelu) 19. heinäkuuta 2022 kello 18.54 (EEST)
Merkittävämmistä elokuvasovituksista ym. voisi mainita ainakin lyhyesti, kuten Tuhkimossa.  --AinScept (keskustelu) 19. heinäkuuta 2022 kello 19.55 (EEST)

text: Lisäsin artikkeliin kirjasta muutaman tunnetulta näyttävän elokuvamukaelman. Niitä olisi todella paljon lisääkin, ja ehkä joistain muistakin on meilläkin artikkeli. --Savir (keskustelu) 21. heinäkuuta 2022 kello 10.57 (EEST)
Merkitään lupaavaksi. --PtG (keskustelu) 4. elokuuta 2022 kello 22.50 (EEST)
</div>
thread_title:  Laatuarviointi 

message: ..vai onko se vasta Immi Hellénin runoutta? vrt.  --Höyhens (keskustelu) 18. syyskuuta 2023 kello 15.56 (EEST)
thread_title:  Tarkoittaako punahilkka alun perin [[kana]]a
Keskustelu:Koh-i-Noor

message: Ehdotan lupaavaksi. Tiivis artikkeli, joka perustuu World History Encyclopedian tekstiin. Onko yksittäisestä timantista kerrottava vielä enemmän laatumerkinnän eteen? Pystyisin laajentamaan artikkelia kirjojen pohjalta. --Savir (keskustelu) 13. heinäkuuta 2022 kello 14.24 (EEST)
replies: text: Yksi lähde on aika vähän, mutta ehkä tämä nyt voisi lupaavaksi naftisti mennä. Sitä voisi ehkä selittää vähän tarkemmin, millä perusteilla nuo eri valtiot (esim. Afganistan) ovat vaatineet timanttia itselleen. --Risukarhi (keskustelu) 31. heinäkuuta 2022 kello 20.14 (EEST)
replies: text: :Samaa mieltä. Lupaavaksi käy kuitenkin. Ainscept (keskustelu) 4. elokuuta 2022 kello 22.50 (EEST)
Merkitään lupaavaksi. --PtG (keskustelu) 16. elokuuta 2022 kello 23.15 (EEST)
</div>
thread_title:  Laatuarviointi
Keskustelu:Draamaelokuva

message: Olin jo unohtanut tämän keskustelun. Koska keskustelu on arkistoitu, kommentoin täällä. Sain Kavista vastauksen, jossa asiantuntijoiden konsultoinnin jälkeen tiivistetään: "Näytelmäelokuva ja draamaelokuva ovat synonyymejä. Niihin voi liittyä kuitenkin erilaisia konnotaatioita, joten niitä voidaan tutkimuksessa käyttää hiukan eri tavoin. Mutta periaatteessa ovat siis synonyymeja." Mervi Herranen oli vastaaja, ja hän sanoi vielä että Näytelmäelokuva-artikkelissa käyttämäni lähde Elokuvantaju on hutera ja että fiktio on laajempi käsite, koska se voi kuvata sepitettä ilman ihmisiä tai inhimillistettyä toimintaa. Ehkäpä tämän perusteella yhdistän artikkelit ja heitän fiktion tästä yhteydestä pois. --Abc10 (keskustelu) 13. heinäkuuta 2022 kello 15.00 (EEST)
thread_title:  Draamaelokuva = näytelmäelokuva
Keskustelu:Suojasää

message: Artikkelissa suojasää on nyt määritelty siten, että sen on tapahduttava "talvisaikaan, joulu-maaliskuussa". Päteekö tämä yleismaailmallisesti? Eikö maailmassa ole paikkoja, joissa suojasäätä voi esiintyä myös muina kuukausina? Määritelläänkö lämpötilan nouseminen pakkaselta nollan yläpuolelle suojasääksi, jos se tapahtuukin vaikka huhtikuussa? --Risukarhi (keskustelu) 13. heinäkuuta 2022 kello 15.45 (EEST)
replies: text: Kuukausimääritelmä tuli lähteestä. Australiassa talvi on kesä-heinäkuussa, mutta ei siellä ehkä puhuta suojasäästä, en tiedä. Pitäisi löytää lähteitä. Lisään siihen tarkennusta ja väljennystä. --Abc10 (keskustelu) 13. heinäkuuta 2022 kello 16.07 (EEST)
thread_title:  Kuukaudet määritelmässä
Keskustelu:Ranskan Dahomey

message: Muutin suurimman osan siirtomaa -sanoista tai yhdyssanoista sanaksi siirtokunta. Suomen kielellä siirtomaa -sana on ainakin tässä yhteydessä vähän harhaanjohtava, eihän Ranskan Dahomey ollut suvereeni "maa", jolla olisi ollut edes jonkinmoista itsenäisyyttä. Sitä paitsi Ranskan Dahomey koostui siirtokuntana useista aikaisemmista afrikkalaisista itsenäisistä kuningaskunnista, eli Ranskan Dahomeyhin liitettiin aikaisemmat Porto-Novon ja Grand-Popon kuningaskunnat. Joten minusta siirtokunta -sana kuvaa seudun tilannetta Ranskan miehitysvallan aikana paremmin. Suosittelisin sitä käytettäväksi muissakin vastaavissa tapauksessa. Toki sanoja voi käyttää myös rinnakkainkin.--Kulttuurinavigaattori (keskustelu) 14. heinäkuuta 2022 kello 13.20 (EEST)
replies: text: Siirtomaa on ”varsinaisen valtion ulkopuolinen maa-alue, joka on isäntämaan hallinnassa”; tämän artikkelin tapauksessa Ranskan tasavallan. Siirtokunta puolestaan on ”toiseen maahan asettuneiden vierasmaalaisten yhteisö tai jonkin kansan oman kotimaansa ulkopuolelle perustama kauppapaikka”. Usein alueet ovat olleet aluksi tietyn maan kansalaisten perustamia ja / tai asuttamia siirtokuntia, jonka jälkeen siirtokunnan perustajien / asuttajien kotimaa on virallisesti julistanut siirtokunnan alueen kuuluvan valtakuntaansa, luoden täten juridisen entiteetin; siirtomaan. – Sullay (Keskustelkaamme siitä) 3. elokuuta 2022 kello 21.46 (EEST)
thread_title:  Siirtomaa vai siirtokunta? 

message: Olisikohan tästä kattavasta ja pitkästä artikkelista hyväksi artikkeliksi? – Sullay (Keskustelkaamme siitä) 25. toukokuuta 2023 kello 21.40 (EEST)
replies: text: Artikkelista puuttuu ainakin osa hallintoa ja sotaväki, joka oli keskeinen Dahomeyn kolonialistisella ajalla. Koulutuksesta ja uskonnoista ei ole mitään, vaikka ne olivat tärkeitä. Odotetaan vielä, etsin tietoja niistä.--Kulttuurinavigaattori (keskustelu) 25. toukokuuta 2023 kello 22.49 (EEST)

text: Ei ole. Lähteettömyyksiä ja kohtia, jotka vaatisivat tarkennuksia ja ehkä käännöksen korjausta, mutta kirjalähteitä ei pääse tarkistamaan. Kieli on paikoin käsittämätön. --Abc10 (keskustelu) 26. toukokuuta 2023 kello 11.17 (EEST)

text: Paljon lähteettömyyksiä ja lähdepyyntöjä, en kannata. --Kärrmes (keskustelu) 26. toukokuuta 2023 kello 16.28 (EEST)
replies: text: :Pyydän keskeyttämään laatuarvioinnin, koska artikkeli on vielä vajaa. Ranskan miehittämä Dahomey oli paljolti sotilasvalta, mutta siitä on vähän mainintoja. Lähetysliike vaikutti maassa jo esikoloniaalisella ajalla ja Ranskan Dahomeyssa sen rooli oli tärkeä koulutuksessa. Myös itsenäisyyteen johtaneen tien voisi selkiyttää.--Kulttuurinavigaattori (keskustelu) 27. toukokuuta 2023 kello 09.42 (EEST)
replies: text: ::Selvä, tehdään näin. – Sullay (Keskustelkaamme siitä) 31. toukokuuta 2023 kello 15.20 (EEST)
</div>
thread_title:  Laatuarviointi
Keskustelu:Timo Sakari Puustinen

message: Artikkelilla ei ole tarpeeksi riippumattomia lähteitä. Ei wikimerkittävyyttä. Sivun luoja on CopperSky - artikkeli on ilmeisesti Puustisen itsensä kirjoittama.
MC Freestyler (keskustelu) 14. heinäkuuta 2022 kello 18.01 (EEST)
replies: text: Siihen viittaisi firman maininta ja räikeä linkittäminen sivuille. Ollut täällä 13 vuotta huomaamatta että epämerkittävä.--109.240.21.203 14. heinäkuuta 2022 kello 21.52 (EEST)
replies: text: :Eivätkös ne ip-numerot jo poistuneet säätiön päätöksellä? Iivarius (keskustelu) 14. heinäkuuta 2022 kello 22.47 (EEST)
Pois. Monelle ukrainalaisten auttaminen on vain oman profiilin nostoa, niin Puustisellekin näköjään. --Abc10 (keskustelu) 15. heinäkuuta 2022 kello 14.40 (EEST)
thread_title: Merkittävyys
Keskustelu:Aineeton kulttuuriperintö Suomessa

message: Artikkeli on erotettu artikkelista Aineeton kulttuuriperintö omaksi artikkelikseen. –  Susanna Ånäs (Susannaanas) (keskustelu) 15. heinäkuuta 2022 kello 16.21 (EEST)
thread_title:  Artikkeli muodostuminen
Keskustelu:Luettelo Helsingin yliopiston teologisen tiedekunnan kunniatohtoreista

message: Tätä on käytännössä mahdotonta ylläpitää, ja muutenkin turha. Maininta kunkin kunniatohtorin artikkelissa, jos niitä on riittänee. -- Cimon Avaro 16. heinäkuuta 2022 kello 06.00 (EEST)
replies: text: :Kuitenkin Oulun yliopiston kunniatohtorien luettelo on Wikipediasta löytyvä sivu, joka ilmeisesti on katsottu tarpeeksi merkittäväksi että se on ansainnut oman tietosanakirja-sivunsa? Ja ylläpitäminen on täysin mahdollista, koska kunniatohtorit julkistetaan jokaisen promootion yhteydessä.  Quinquefluv (keskustelu) 17. heinäkuuta 2022 kello 13.13 (EEST)
replies: text: :Ehdottoman merkittävä ja koskee majoriteettia. Iivarius (keskustelu) 17. heinäkuuta 2022 kello 23.08 (EEST)
Ainakin tämä täytyisi nimetä uudestaan. Nyt artikkelissa itsessään on täsmenne "Luettelo Helsingin yliopiston...", mutta otsikosta se puuttuu. Käsittääkseni Suomessa on kolmessa yliopistossa nykyään Teologinen tiedekunta. En osaa ottaa kantaa merkittävyyteen. Onsku9 (keskustelu) 17. heinäkuuta 2022 kello 19.13 (EEST)
thread_title: Merkittävyys
Keskustelu:Ivana Trump

message: Ollaankos me missattu jotain, kun esim. enkkuvikin artikkelin Ivana Trump mukaan hänen eka aviomiehensä oli eri mies kuin fi-wikin mukaan? --Htm (keskustelu) 16. heinäkuuta 2022 kello 08.53 (EEST)
replies: text: Ollaan. Muutettiin tietoa. Ensimmäinen avioliitto oli puhdas kulissi, ja tämän toisen miehen kanssa hän ei ilmeisesti ollut naimisissa vaikka asuivatkin yhdessä. --PtG (keskustelu) 16. heinäkuuta 2022 kello 10.41 (EEST)
replies: text: :Hyvä juttu, että korjasit. Kulissiavioliittokin oli avioliitto. -- Htm (keskustelu) 16. heinäkuuta 2022 kello 10.48 (EEST)
thread_title:  Avioliitot